Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.-pročišćeni tekst, 137/15.–ispravak, 123/17. i 98/19.), članka 55. Statuta Koprivničko–križevačke županije (“Službeni glasnik Koprivničko–križevačke županije” broj 7/13., 14/13., 9/15., 11/15.-pročišćeni tekst., 2/18., 3/18-pročišćeni tekst i 4/20.), članka 3. Proračuna Koprivničko-križevačke županije za 2020. godinu i projekcije za 2021. i 2022. godinu („Službeni glasnik Koprivničko-križevačke županije“ broj 18/19. i 9/20.), članka 9. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 9/20.), Programa: 1069 Poljoprivreda (KLASA:400-06/20-01/02, URBROJ:2137/1-04/03-20-1 od 24. veljače 2020.,) i Izmjena i dopuna Programa 1069 Poljoprivreda (KLASA: 400-06/20-01/8, URBROJ: 2137/1-04/03-20-5 od 28. travnja 2020.), Župan Koprivničko-križevačke županije donosi

**JAVNI  POZIV  
ZA TEKUĆI PROJEKT T 100091   
POTPORA MALE VRIJEDNOSTI**

**ZA KONTROLU I CERTIFIKACIJU EKOLOŠKIH PROIZVODA**

**I.**

**Rokovi za podnošenje zahtjeva za potporu**

Zahtjevi se mogu podnijeti od 11. svibnja 2020. godine do 31. listopada 2020. godine, odnosno do utroška sredstava.

**II.**

**Predmet Javnog poziva**

Predmet Javnog poziva je dodjela potpore male vrijednosti temeljem Programa:1069 Poljoprivreda KLASA:400-06/20-01/02, URBROJ:2137/1-04/03-20-1 od 24. veljače 2020. i Izmjena i dopuna Programa 1069 Poljoprivreda (KLASA: 400-06/20-01/8, URBROJ: 2137/1-04/03-20-5 od 28. travnja 2020., Županijske Skupštine Koprivničko–križevačke županije, u skladu sa člankom 1. Stavak 1. Alineja (c) Uredbe komisije (EU) br. 1407/2013 оd 18. prosinca 2013.

**III.**

**Svrha Javnog poziva**

Potpora poljoprivrednim proizvođačima koji se bave poljoprivrednom proizvodnjom prema uvjetima propisanim za ekološku proizvodnju.

**IV.**

**Prihvatljivi korisnici**

Pravne i fizičke osobe upisane u Upisnik subjekata u ekološkoj proizvodnji, s pravom proizvodnje prerade i trgovine ekoloških proizvoda, koje imaju ekonomsku veličinu poljoprivrednog gospodarstva veću od 3.000 Eur.

Obiteljska poljoprivredna gospodarstva su prihvatljivi korisnici potpora, ako su upisana u Registar poreznih obveznika i poljoprivreda im je osnovna djelatnost, čiji nositelji sa te osnove plaćaju mirovinsko i zdravstveno osiguranje, sve u skladu sa člankom 15. Zakona o obiteljskim poljoprivrednim gospodarstvima (NN [29/18](https://www.zakon.hr/cms.htm?id=39193), [32/19](https://www.zakon.hr/cms.htm?id=39191).) Prihvatljivi korisnici su i obiteljska poljoprivredna gospodarstva upisana u registar poreznih obveznika, čiji nositelj plaća mirovinsko i zdravstveno osiguranje po nekoj drugoj osnovi.

**V.**

**Ukupan iznos raspoloživih sredstava potpore**

Za provođenje Tekućeg projekta T 100091 Potpora male vrijednosti po direktivi 1407. U podskupini 352 – Subvencije trgovačkim društvima, poljoprivrednicima i obrtnicima izvan javnog sektora u 2020. godini osigurana su sredstva u proračunu Županije u iznosu od 920.000,00 kuna, za sve Javne pozive po EU direktivi 1407/2013 iz Programa Poljoprivreda 1069.

**VI.**

**Intenzitet potpore**

Za sve prihvatljive korisnike, intenzitet potpore iznosi 50% ukupnih troškova certificiranja i kontrole ekološke proizvodnje. Maksimalni iznos potpore male vrijednosti je 5.000,00 kuna po korisniku,a iznos potpore ne smije biti manji od 500,00 kuna.

**VIII.**

**Mjerila i kriteriji provedbe isplate potpore male vrijednosti**

Potpore će se dodjeljivati na osnovu liste prioriteta na mjesečnoj razini i to sljedećim redoslijedom:

* 1. Mladi poljoprivrednik koji nije stariji od 40 godina,
  2. Poljoprivredni proizvođači koji se bave ekološkom proizvodnjom,
  3. Poljoprivredni proizvođači koji se bave poljoprivrednom proizvodnjom orijentiranom na povrtlarstvo,vinogradarstvo i voćarstvo,
  4. Ostali poljoprivredni proizvođači ovisno prema datumu zaprimanja.

Zahtjev za predmetnu potporu male vrijednosti se može podnijeti samo jednom godišnje.

**IX.**

**Dokumentacija**

1. Kopija Rješenja o upisu u Upisnik subjekata u ekološkoj proizvodnji,
2. Potvrda o upisu u Registar poreznih obveznika,
3. Potvrda banke o otvorenom žiro računu,
4. Kopija Zapisnika o izvršenoj stručnoj kontroli;
5. Potvrdnica (Certifikat) o usklađenosti sa uvjetima propisanim za ekološki način poljoprivredne proizvodnje,
6. Izjava o potpori male vrijednosti,
7. Računi za troškove pod točkom 4.i 5. iz 2020. godine.

Nakon predaje i obrade zahtjeva Župan Koprivničko – križevačke županije donijeti će zaključak o isplati potpore male vrijednosti za poticanje osiguranja u poljoprivredi. Nakon isplate predmetne potpore male vrijednosti korisnicima potpora izdati će s Potvrda o potpori male vrijednosti i ista će se evidentirati u Registru državnih potpora i potpora male vrijednosti.

**X.**

**Oglašavanje i informacije**

Javni poziv objaviti će se na stranici Koprivničko – križevačke županije ([www.kckzz.hr](http://www.kckzz.hr)), a obavijest o Javnim pozivima u Podravskom listu. Sve ostale informacije, mogu se dobiti u sjedištu Koprivničko–križevačke županije, Upravni odjel za gospodarstvo, komunalne djelatnosti i poljoprivredu, Nemčićeva 5, 48000 Koprivnica, na telefon 658-189 i na e-mail: [zlatko.dudas@kckzz](mailto:zlatko.dudas@kckzz).hr.

**ŽUPAN**  
**KOPRIVNIČKO–KRIŽEVAČKE ŽUPANIJE**

KLASA: 320-01/20-01/9

URBROJ:2137/1-04/15-20-01

Koprivnica, 06. svibnja 2020.

ŽUPAN:

**Darko Koren, ing. građ.**